stanford-oval/wikipedia huggingface dataset:
Titanic II (alus)

| Titanic II |
| --- | --- |
Laivan suunniteltu ulkonäkö Laivan suunniteltu ulkonäkö
Tyyppi:  Olympic-luokan valtamerialuksen moderni versio
Omistaja:   Blue Star Line
Rakennustelakka:   CSC Jinling, Nanjing, Kiina
Hinta:  500 milj. USD (arvioitu)
Status:  Projekti viivästynyt Rakentaminen alkaa vuonna 2025
Tekniset tiedot
Kansien määrä:  10
Pituus:  269,15 m
Leveys:  32,2 m
Korkeus:  53,35 m
Syväys:  7,5 m (normaali);  maks. = 7,926 m
Bruttovetoisuus (GT):  56 000 (arvio)
Koneisto:  2 × Wärtsilä 12V46F  2 × Wärtsilä 8L46F
Koneteho:  48 000 kW
Akseliteho:  Diesel-sähkö; kolme ruoripotkuria; 3×10 MW
Nopeus:  44 km/h
Nopeus:  24 kn
Hyttejä:  840
Matkustajia:  2400
Miehistö:  900
Titanic II on suunniteltu RMS Titaniciin perustuva valtamerialus. Ulkoa, vesirajan yläpuolelta tarkasteltuna laivan on tarkoitus näyttää mahdollisimman identtiseltä esikuvansa kanssa. Hitsatun rungon lisäksi suurimmat erot löytyvät vesirajan ja kannen alta: Neljä metriä leveämpi ja uudelleen muotoiltu runko tarjoavat paremman energiatehokkuuden lisäksi ylimääräistä vakautta – keulapotkurit parempaa ohjattavuutta. Voimanlähteeksi on suunniteltu neljää Wärtsilän dieselmoottoria, joista kaksi 12-sylinteristä 12V46F-moottoria tuottaisi kumpikin 14 400 kW:n (19 300 hevosvoiman) ja kaksi 8-sylinteristä 8L46F-moottoria kumpikin 9 600 KW:n (12 900 hevosvoiman) tehot. Uuden aluksen bruttovetoisuudeksi on suunniteltu 56 000 bruttorekisteritonnia, kun se alkuperäisessä oli 46 000 brt.
Alus tullaan myös varustamaan uusimmilla navigointi- ja turvallisuusjärjestelmillä. Alukseen rakennettaisiin alkuperäisestä poiketen C- ja D-kansien väliin ylimääräinen "turvallisuuskansi", johon sijoitettaisiin 18 pelastusvenettä. Alkuperäisen Titanicin mukaan alukseen tulisi kolme matkustajaluokkaa.
Alus on tarkoitus rakentaa CSC Jinlingin telakalla Kiinassa. Neitsytmatkan oli alun perin määrä tapahtua vuonna 2018 Kiinan Jiangsusta Arabiemiraattien Dubaihin. Hankkeen vetäjänä toimii australialainen miljonääri Clive Palmer omistamansa Blue Star Line -varustamon kautta.
Titanic II:n oli määrä valmistua vuoteen 2018 mennessä, mutta rakennustyöt keskeytettiin vuonna 2015. Vuoden 2024 maaliskuussa uutisoitiin, että rakentaminen aloitettaisiin 2025 ja että neitsytmatka tapahtuisi kesäkuussa 2027.
Titanic II:n suunnittelusta vastaa suomalainen Deltamarin.
Aiheesta muualla

Titanic II kotisivu (Arkistoitu – Internet Archive)
Blue Star Line
Kaatuminen

Kaatumisvaarasta varoittava merkki
Kaatuminen on henkilön, esineen tai muun fyysisen asian nopea siirtyminen normaalista asennosta väärään. Kaatuminen tapahtuu kappaleille fysiikan lakien mukaan silloin, kun kappaleen painopisteen kautta kulkeva luotisuora siirtyy kappaleen tukipisteiden ulkopuolelle, eli se menettää tasapainonsa, eivätkä mahdolliset korjausliikkeet kykene tuomaan sitä takaisin turvalliselle alueelle. Kappaleen kaatumiseen tarvitaan vetovoima (esimerkiksi maan vetovoima), joka vetää kappaletta uudelle tukipinnalle. Ihmisten ja eläinten kaatuminen on useimmiten vahinko. Lopputuloksena on lähes aina törmäys maahan tai muuhun alustaan, mikä saattaa johtaa vahingoittumiseen. Vamman suuruus riippuu putoamiskorkeudesta, alustan kovuudesta, siihen osuvasta ruumiinosasta, asennosta iskeytymishetkellä sekä ihmisen iästä (vanhoilla ihmisillä luusto on usein haurastunut).
Ihmisen aiheuttamaa kaatumista sanotaan kaatamiseksi. Ilmausta kaato käytetään muun muassa keilailun yhteydessä.
Sanaa voidaan käyttää myös kuvaannollisessa merkityksessä, kuten puhuttaessa sodassa kuolemisesta sekä hallituksen eroamisesta kesken vaalikauden.
Syitä ihmisten kaatumisiin

Koska ihmiset ovat tottuneet painovoiman vaikutukseen, he eivät kaadu kovinkaan usein. Yleisiä syitä tahattomaan kaatumiseen ovat muun muassa:
Varomattomuus eli liukastumisen riskin unohtaminen ja arviointikyvyn käytön puute
Alustan liukkaus (kitkan yliarviointi), epätasaisuus, kaltevuus tai ennakoimaton liikahtelu (esimerkiksi maanjäristys tai laivan kannen keinahtelu merenkäynnin seurauksesta)
Humala tai muu sekava tila (esimerkiksi väsymys) eli arviointikyvyn menettäminen, jossa tasapainoaistin toiminta häiriintyy
Lapsuus eli vauvoilla ei vielä nuorena ole kehittynyt riittävää tasapainoaistia ja arviointikykyä
Vanhuus eli luontaisen henkisen ja ruumiillisen kyvyn heikentyminen ajan myötä
Yllättävä isku (esineen, eläimen tai ihmisen aiheuttama) tai voimakas tuuli, mikä johtaa painopisteen äkilliseen siirtymiseen
Töniminen tai liikkuvan ihmisen kampittaminen
Äkillinen taintuminen eli pyörtyminen
Äkillinen sairauskohtaus (esimerkiksi sydäninfarkti tai epilepsiakohtaus)
Äkillinen kuolema
Tasapainoa heikentävä vamma
Kaatumistapaturmien yleisyys

Suomalaisille sattuu vuosittain lähes 300 000 kaatumista ja liukastumista, joista lähes puolet johtaa sairaala- tai lääkärinhoitoon. Tapaturmaisten kuolemien yleisin syy on kaatuminen tai putoaminen. Kaatumis- ja putoamistapaturmissa kuolee noin 1 200 suomalaista vuosittain. Jokaisena talvikuukautena noin 11 000−19 000 suomalaista loukkaantuu ulkona liukastumisen seurauksena. Lievien vammojen lisäksi kaatumiset ja liukastumiset aiheuttavat runsaasti vakavia ja pitkäkestoisia vammoja, kuten murtumia, nivelten sijoiltaan menoja ja päävammoja.
Ihmisten kaatuminen viihteenä

Toisten tahattoman kaatumisen katselu on monien mielestä huvittavaa, koska siitä saa vahingoniloa. Tämä lienee yleisin syy toisten kumoon tönimiselle. Kaatuilu on keskeinen huvituksen lähde slapstick-huumorissa, jossa sitä yleensä tahditetaan hullunkurisilla ääniefekteillä. Erityisesti Pohjois-Amerikassa suositut tv-ohjelmat, joissa nauretaan katsojien lähettämille kotivideoille (Suomessa samaa materiaalia esittää muun muassa Hauskat kotivideot), perustuvat suurelta osin tällaiselle kaatumishuumorille.
Aiheesta muualla

Wikimedia Commonsissa on kuvia tai muita tiedostoja aiheesta .
Pysy pystyssä -kampanja kotitapaturma.fi.
Yhtymän viestijärjestelmä

Yhtymän viestijärjestelmä (YVI) on Suomen puolustusvoimien digitaalinen kenttäviestijärjestelmä, joka toimii yhtymän kaiken tiedonvälityksen runkona. Se koostuu useista sotatoimien etenemisen mukaan siirrettävistä keskuksista. Keskukset ovat yhteydessä toisiinsa kenttä­linkeillä ja kenttävalokaapeleilla. Järjestelmä perustuu länsimaisiin standardeihin ja laitteisiin, se on automaattinen ja yhteydet ovat salattuja. Järjestelmä on silmukoitu ja se etsii lyhimmän yhteyden tilaajan ja osoitepuhelimen välillä. Yhtymän viestijärjestelmä luotiin Jääkäriprikaati-90:n tarpeisiin.
Yhtymän viestijärjestelmä-2:lla viitataan myös vuoden 2005 vaatimusten mukaiseen Prikaati 2005:n. Aikaisempi Jalkaväkiprikaati-80 käytti viestijärjestelmänään PL-70:n ja TDE-4:n yhdistelmää, M80:ä. Nykyään käytössä on vuoden 2018 kenttäviestijärjestelmä, M18. Sen esimalli oli vuoden 2012 kenttäviestijärjestelmä, M12.
Yhtymän viestijärjestelmä edustaa 1980-luvulla kehittynyttä tekniikkaa, joka mahdollisti liikkuvan tilaajan digitaaliset ja analogiset puhelinpalvelut parantaen nopeutta. Vastaavanlaisia järjestelmiä ovat ranskalainen RITA, yhdysvaltalainen TRITAC/MSE, ruotsalainen Telesystem 9000. Viestitoiminnan digitalisoiminen maailmanlaajuisesti perustuu paljolti Yhdysvaltain asevoimien Force XXI- ja Advanced Warfighting Experiment (AWE) -ohjelmiin.
Viestijärjestelmän kehitys

Yhtymän viestijärjestelmästä käytetään eri nimityksiä kehitysvaiheiden mukaisesti: YVI-1, YVI-1M (paranneltu YVI-1) ja YVI-2, joka on tehty Prikaati 2005:n vaatimuksia silmällä pitäen. Taulukossa on esitetty näiden järjestelmien kalustoa esimerkinomaisesti:
| kenttäviestijärjestelmä | yhtymän viestijärjestelmä-1 | yhtymän viestijärjestelmä-1M | yhtymän viestijärjestelmä-2 |
| --- | --- | --- | --- |
| kenttäkeskus | TDS 200 | CPX 200 | CD115E |
| lähetin-vastaanotin | RL 420 | RL 422A | MH313/S |
salaamislaite: CD410
| kanavointilaite | UCZR |  |  |
| viestiasematyyppejä | linkki 1-asema x 6 linkki 2-asema x 4 keskusasema x 4 OVA-asema x 2 sanomakeskus HF-radioasema |  | FC:V1 x 6 FC:V2 x 6 FC:V3 x 6 FC:V4 x 2 OSC:HQ x 2 SEP:HQ x 2 |
Viestijärjestelmän kehitys > Yhtymän viestijärjestelmä-1

Yhtymän viestijärjestelmä-1 on ensimmäinen yhtymän viestijärjestelmä, joka määriteltiin jääkäriprikaati-90:ä varten. Myöhemmin se muunnettiin yhtymän viestijärjestelmä-1M:ksi, jotta se sopisi paremmin yhteen toisen joukko-osaston yhtymän viestijärjestelmä-2:n kanssa.
Viestijärjestelmän kehitys > Yhtymän viestijärjestelmä-1M

YVI1-järjestelmän modifioitu versio YVI-1M vastaa ominaisuuksiltaan ja käyttöperiaatteeltaan YVI2-järjestelmää. Järjestelmään kuuluu 22 viestiasemaa, jotka muodostavat prikaatin tarvitsemat kenttäviestiyhteydet. Puhelinkeskus ja radioyksikkö vaihdettiin. Lisäksi modifioinnin yhteydessä järjestelmään lisättiin langaton puhelinjärjestelmä, johon kuuluu tukiasemaohjain, tukiasema ja puhelimia.
Viestijärjestelmän kehitys > Yhtymän viestijärjestelmä-2 > Keskeiset laitteet

Yhtymän viestijärjestelmä-2 on ollut kehitysversio viestijärjestelmästä, jollainen on ollut rauhanajan koulutusyksiköistä Karjalan Prikaatissa ja Porin Prikaatissa. Teknisesti järjestelmä on perustunut valtaosaltaan italialaisen Marconin CD115-viestikeskuslaitteisiin ja MH313-radiolinkkeihin.
Viestijärjestelmän kehitys > Yhtymän viestijärjestelmä-2 > Järjestelmän rakenne

Järjestelmässä suunnittelutasona on kuulunut kaksi SEP-asemaa (System Execution and Planning; Järjestelmän toimeenpano ja suunnittelu), valvontatasona kaksi OSC-asemaa (Operational System Control; Käytönaikainen järjestelmän valvonta). Muut asemat ovat FC-asemia (Facility control; käytönvalvonta). OSC-asemilla on jatkuva suora yhteys sekä suunnittelutasoon SEP että käytönvalvontatasoon FC.
Viestijärjestelmän kehitys > Yhtymän viestijärjestelmä-2 > Käyttö

Prikaatissa on perusratkaisussa 24 viestikeskusta, joita voidaan liikuttaa ajoneuvoalustansa avulla tai siirtää 20 jalan konteissa kuorma-autolla. Viestikeskuksia on neljää tyyppiä: verkon suunnittelu- ja valvonta-asemia, perusviestiasemia, kenttätykistön asemia ja ilmatorjunnan asemia. Suunnittelu- ja valvonta-asemia voidaan käyttää perusviestiaseman tapaan niiden tilapäisinä täydennyksinä. Asemien varustus vaihtelee keskustyypille ominaisen tehtävän mukaan. Mikäli samankaltaista kalustoa käytetään armeijakunnan tasolla, koostuu vastaava järjestelmä 32 viestikeskuksesta.
Viestijärjestelmän kehitys > Yhtymän viestijärjestelmä-2 > Sotilasopetus

Yhtymän viestijärjestelmään ovat tarjonneet sotilasopetusta mm. Reserviupseerikoulun viestikomppania Haminassa, puolustusvoimien henkilökunnalle Viestikoulu Riihimäellä sekä valmiusyhtymissä Itä-Suomen viestipataljoona, Länsi-Suomen viestipataljoona, Pohjois-Suomen viestipataljoona ja Panssariprikaatin Panssariviestikomppania.
Ajoneuvot

Yhtymän viestijärjestelmän osia oli sijoitettu Panssari-Sisu XA-202 (YVI):iin, Sisu NA-110:een, Hägglunds BV 206:een, BTR-50 (YVI):een ja GAZ-66:een.
Aiheesta muualla

Kenttäviestijärjestelmäopas 3 – Yhtymän Viestijärjestelmä YVI1.  (KvjärjOpas 3)  Puolustusvoimien Koulutuksen Kehittämiskeskus, 1998.  ISBN 951-25-0976-8
Kenttäviestijärjestelmäopas 4 – Yhtymän Viestijärjestelmä YVI2.  (KvjärjOpas 4)  Puolustusvoimien Koulutuksen Kehittämiskeskus, 2003.  ISBN 951-25-1422-2
Helle 06, Läntisen Maanpuolustusalueen taistelu- ja ampumaharjoitus 12.–22.6.2006, Pohjan- ja Hämeenkangas, Kankaanpää, "Kyllä YVI on kivaa!", Sami Nikumäki [vanhentunut linkki]
Pouta 05,  Läntisen Maanpuolustusalueen taistelu- ja ampumaharjoitus 13.–22.6.2005, Kankaanpään Pohjan- ja Hämeenkangas sekä Jalasjärvi, "Panssarijoukkojen viestiyhteydet", viestimies Kalle Oja [vanhentunut linkki]
Puolustusvoimat – Kalustoesittely: Yhtymän viestijärjestelmäMil.fi. Web Archive.
Mil.fi. Web Archive.
Taistelunhallintajärjestelmä
| --- | --- |
Britannian armeijan Battle Group Battle Management System (BGBMS): Bowman-radio  |  AN/PRC-443 -ryhmäradio, 2,4 GHz  | 
Suomen puolustusvoimien Yhtymän viestijärjestelmä: Marconin MH313-radio  |  Marconin CD115-keskus  |  LV 217M-VHF-radio  |  LV 241-VHF-radio  | 
Ranskan armeijan Systeme d'information pour le commandement des forces (SICF): 
Pietzschin kehittämä IFIS: 
Dornier/STN Atlasin GeFuSys system. A: 
Telesystem 9000: Ericssonin RL 432A-radio  |  Radio 180-VHF-radio  | 
YVI-1:n alustakuorma-autona on käytetty myös perinteistä GAZ-66:a
James Sharples

James Sharples (1751 tai 1752 Lancashire, Englanti – 26. helmikuuta 1811 New York, Yhdysvallat)
oli muotokuviin ja pastellimaalauksiin erikoistunut englantilainen taiteilija, joka muutti Yhdysvaltoihin vuonna 1794.
Sharples syntyi vuoden 1750 tienoilla, ja hänestä piti tulla katolinen pappi. Tajuttuaan, ettei kyseinen ammatti sovikaan hänelle, Sharples ryhtyi taiteilijaksi. Hänen sukuunsa kuului lukuisia menestyviä taiteilijoita, mukaan lukien hänen kolmas vaimonsa, Ellen Sharples. Hän meni kolmesti naimisiin, ja hänellä oli neljä lasta, joista kaksi Ellenin kanssa. Sharplesin teoksia oli ensimmäistä kertaa esillä 1779, kun Lontoon Royal Academy of Artsiin otti niitä näyttelyynsä. Hän päätti lähteä Englannista sen jälkeen, kun hän meni naimisiin ranskalaissukuisen Ellen Sharplesin kanssa, jolla oli yhteydet Yhdysvaltoihin. Matkan varrella Sharplesien aluksen kaappasi Ranskan valtio, ja perhe joutui viettämään seitsemän kuukautta Brestissä, Cherbourgin kaupungin lähellä Ranskassa. Sharples perheineen kuitenkin pääsi New Yorkiin vuonna 1796, ja hänestä tuli heti suosittu pienien pastellimuotokuviensa ansiosta. Yhdysvalloissa asuessaan hän liitti toisen S-kirjaimen nimensä perään, ja täten hänet tunnetaan Amerikassa aina nimellä James Sharpless.
George Washington. Postimerkki vuodelta 1895, jossa kasvot otettu James Sharplesin vuonna 1751 tekemästä muotokuvasta.
Sharplesin ura perustui vuonna 1794 siihen, että hän tarjoutui maalaamaan paikallisten ja kansallisten poliitikkojen muotokuvia ja houkutteli uusia asiakkaita näyttämällä näille alkuperäisiä maalauksia. Sharplesin maine johtuu osittain siitä, että hän sai maalata Yhdysvaltain ensimmäisen presidentin George Washingtonin muotokuvan vuonna 1796. Sivukuva oli niin suosittu, että Sharplesin vaimo Ellen ja tytär Rolinda joutuivat tekemään siitä paljon kopioita, jotta kysyntä tyydytettäisiin. Yksi kopioista pääsi Yhdysvaltain National Portrait Galleryn taidegalleriaan. Sivukuvista Sharplesit pyysivät 15 dollaria ja kasvokuvista 25 dollaria. Asiakkaita olivat muun muassa George Washington, Thomas Jefferson, Hester Thrale, Joseph Priestley, James Madison, Dolley Madison ja John Adams.
Jouduttuaan vaikeuksiin perheen Bathissa sijaitsevan talon vuokramaksun vuoksi Sharplesit palasivat Englantiin 1801, jolloin Ranskan vallankumoussodat viivyttivät perheen paluun Amerikkaan. Sharplesin kaksi poikaa palasi vuonna 1806, ja heidän jälkeen perheen tyttäret vanhemmat kolme vuotta myöhemmin. James Sharples kuoli sydänvaivoihin vuoden 1811 äärimmäisen kylmän talven aikana, minkä jälkeen perhe päätti palata Englantiin. Ainoastaan Sharplesin toisena syntynyt poika Felix jäi Amerikkaan.
Puinti

Eläinvoimalla toimiva puimakone.
Puintia.
Puinti eli puiminen on sadonkorjuuseen liittyvä maataloustyö. Sillä tarkoitetaan tuleentuneen viljan siementen irrottamista ja puhdistamista muista viljakasvin osista.
Puintitapoja

Nykyisin puiminen tapahtuu yleisesti koneellisesti leikkuupuimureilla jo pellolla. Puimisesta jää pellolle jäljelle leikatun viljan korret (oljet) ja akanat sekä maahan sänki. Oljet yleensä varastoidaan paalaamalla olkipaaleihin, joita käytetään karjataloudessa eläinten makuualustoina ja kuivikkeina.
Aikaisemmin puimisella tarkoitettiin jo korjattujen viljakasvin korsien käsittelyä niin että jyvät saadaan erotettua. Tällöin puiminen tapahtui riihessä, jossa kuhilaista korjatut viljalyhteet kuivattiin niskahirsien varassa olevilla parsilla, kun riihtä ensin oli lämmitetty muutamia päiviä.
Puimisen avuksi on kehitetty puimakone, joka koneellisesti irrottaa jyvät viljankorsista. Tätä varten viljalyhteet on kuivattava esimerkiksi seipäillä tai kuhilailla.
Sanan muut merkitykset

Nyrkin puimisella tarkoitetaan nyrkkiin puristetun käden hieromista tai lyömistä toiseen, avoimena olevaan kämmeneen. Tätä tehdään lähinnä silloin kun ollaan vihaisia jostakin.
Puiminen voi myös liittyä keskusteluun. Kun jotakin asiaa selvitetään perusteellisesti, sitä sanotaan usein puimiseksi.
Aiheesta muualla

Kuvia tai muita tiedostoja aiheesta Puinti Wikimedia Commonsissa
Miehet puivat riihessä varstoilla Ruotsissa 1903.
Dolyna

| Dolyna Долина |
| --- | --- |
 lippu:  vaakuna
 Dolyna
 Koordinaatit: 48.9769°N, 23.9813°E 
Valtio:  Ukraina
Alue:  Ivano-Frankivskin alue
Piiri:  Kalušin piiri
Tunnettu:  1300-luku (perustettu mahd. jo 979)
Magdeburgin kaupunginoikeudet:  1525
Pinta-ala:  
 – Kokonaispinta-ala:  22,3 km²
Väkiluku (2021)  ():  20 641
 
 https://dolyna.if.ua/ 
Infobox OKVirheellinen NIMI-arvo: 
Dolyna (ukr. Долина) on kaupunki Ukrainan Ivano-Frankivskin alueen Kalušin piirissä. Dolyna sijaitsee Dnestrin vesistöön kuuluvan Sivkajoen varrella, 58 kilometriä aluekeskus Ivano-Frankivskista länteen. Kaupunkiin saapuu Ivano-Frankivskista rautatieosuus, joka jatkaa  edelleen Stryin risteysaseman kautta Lviviin; Dolynassa on rautatieasema.
Ukrainan tilastokeskus arvioi Dolynan väkiluvuksi 20 641 asukasta vuoden 2021 alussa. Vuonna 2001 väkiluku oli 20 903, joista pääosa oli etniseltä taustaltaan ukrainalaisia.
Dolyna on ollut tunnettu kirjallisissa lähteissä suolakaivoksistaan jo Liettuan suuriruhtinaskunnan (myöhemmin Puola-Liettuan hallitsija Vladislav II Jagellon aikaan 1300-luvulla. On kuitenkin esitetty, että paikkakunnan suolakaivokset olisi avattu jo vuonna 979, mitä pidetään kaupungin perustamisvuotena. Magdeburgin kaupunginoikeudet se sai vuonna 1525. Vuonna 1857 siitä tuli kihlakuntakaupunki. Rautatieyhteys Stryihin ja rautatieasema valmistuivat 1875.
Dolyna on Ukrainan vuonna 2020 tehdyn aluehallintouudistuksen jälkeen kuulunut Kalušin piiriin; tätä ennen se oli Dolynan piirin hallintokeskus.
Kaupunki on ollut Dolynan öljykentän keskus 1950-luvulta lähtien. Maaöljyyn ja -kaasuun liittyvä teollisuus ovat keskeisiä teollisuudenaloja. Lisäksi vahvistettuja betonirakenteita, suolaa ja tiiliä valmistavaa sekä elintarvikkeita tuottavaa teollisuutta.
Öljypumppuja kaupunkikuvassa.
Linja-autoja rautatieaseman edustan aukiolla.
Kotiseutumuseo Bojkivštšyna.
Kreikkalaiskatolinen kirkko.
Katolinen kirkko.
Aiheesta muualla

Kuvia tai muita tiedostoja aiheesta Dolyna Wikimedia Commonsissa
| Auktoriteettitunnisteet  |
| --- | --- |
Kansalliset:  Tšekki 
Muut:  Encyclopedia of Modern Ukraine
878

| --- | --- |
Vuosisadat: 600-luku · 700-luku · 800-luku · 900-luku · 1000-luku
Vuosikymmenet: 790-luku · 800-luku · 810-luku · 820-luku · 830-luku · 840-luku 850-luku · 860-luku · 870-luku · 880-luku · 890-luku · 900-luku
Vuodet: 790 · 791 · 792 · 793 · 794 · 795 · 796 · 797 · 798 · 799 800 · 801 · 802 · 803 · 804 · 805 · 806 · 807 · 808 · 809 810 · 811 · 812 · 813 · 814 · 815 · 816 · 817 · 818 · 819 820 · 821 · 822 · 823 · 824 · 825 · 826 · 827 · 828 · 829 830 · 831 · 832 · 833 · 834 · 835 · 836 · 837 · 838 · 839 840 · 841 · 842 · 843 · 844 · 845 · 846 · 847 · 848 · 849 850 · 851 · 852 · 853 · 854 · 855 · 856 · 857 · 858 · 859 860 · 861 · 862 · 863 · 864 · 865 · 866 · 867 · 868 · 869 870 · 871 · 872 · 873 · 874 · 875 · 876 · 877 · 878 · 879 880 · 881 · 882 · 883 · 884 · 885 · 886 · 887 · 888 · 889 890 · 891 · 892 · 893 · 894 · 895 · 896 · 897 · 898 · 899 900 · 901 · 902 · 903 · 904 · 905 · 906 · 907 · 908 · 909
Tapahtumia

Arabit valloittavat Syrakusan Sisiliassa
Alfred Suuri nousi valtaan Englannissa
Syntyneitä

Odo Clunylainen, Clunyn luostarin toinen apotti
Kuolleita

Rhodri, Mawr, Walesin ruhtinas
Marián Studenič

| Marián Studenič |
| --- | --- |

Henkilötiedot
Syntynyt: 28. lokakuuta 1998 (ikä 26) Holíč, Slovakia
Kansalaisuus:   Slovakia
Jääkiekkoilija
Pelipaikka:  oikea laitahyökkääjä
Maila:  vasen
Pituus:  185 cm
Paino:  82 kg
Seura
Seura:  Färjestad BK
Sarja:  SHL
Pelinumero:  98
Pelaajaura
Pääsarjaura:  2014–
Aik. seurat:  HK 36 Skalica (SloEL) HK Dukla Trenčín (SloEL) Hamilton Bulldogs (AHL) HC Slovan Bratislava (SloEL) New Jersey Devils (NHL) Binghamton Devils (AHL) Utica Comets (AHL) Dallas Stars (NHL) Texas Stars (AHL) Seattle Kraken (NHL) Coachella Valley Firebirds (AHL)
NHL-varaus:  143. varaus, 2017 New Jersey Devils
Marián Studenič (s. 28. lokakuuta 1998 Holíč, Slovakia) on slovakialainen jääkiekkoilija, joka pelaa Ruotsin pääsarjassa SHL-joukkue Färjestad BK:ssa. Studenič on pelipaikaltaan oikea laitahyökkääjä.
Ura > Seuraura

Studenič on HK 36 Skalican kasvatti. Kaudella 2014–2015 hän voitti joukkueen sisäisen piste- ja maalipörssin tehoilla 39+25=64, joilla Studenič sijoittui koko Slovakian B-nuorten sarjan maalipörssissä toiseksi edellään vain HK Popradin Peter Bjalončík ja hän jakoi pistepörssin kuudennen sijan HK Ružinovin Dávid Okoličányn kanssa. Studenič voitti myös Skalican sisäisen tehotilaston lukemalla +45. Hän pelasi osan kaudestaan myös seuran A-nuorissa, mutta Studenič sai myös tililleen ensimmäisen ja kauden ainoaksi jääneen Extraliga-ottelunsa vain 16-vuotiaana 24. helmikuuta 2015 vieraissa HK Popradia vastaan. Hän keräsi ottelusta teholukeman –1.
Kaudella 2015–2016 Studenič teki Skalican Extraliga-joukkueessa 35 runkosarjaottelussa tehot 8+8=16. Hän teki ensimmäisen Extraliga-maalinsa kauden kuudennella kierroksella 20. syyskuuta 2015 HKm Zvolenia vastaan. Studeničin osuma jäi Skalican 1–9-tappioon päättyneessä ottelussa joukkueen ainoaksi. Hän siirtyi kesken kauden kuitenkin HK Dukla Trenčíniin, jossa Studenič sai tililleen kaksi ottelua, mutta hän vahvisti seuran A-nuoria pudotuspeleissä. Studenič sai kauden aikana Extraligaa myös kaksi ottelua Slovakian alle 20-vuotiaiden maajoukkueen kehitysohjelma HK Orange 20:n mukana tehden yhden syöttöpisteen. Hänet valittiin kauden päätteeksi liigan vuoden tulokkaaksi.
OHL-joukkue Hamilton Bulldogs varasi Studeničin 11. pelaajana CHL:n varaustilaisuudessa 2016. Hän siirtyi joukkueeseen kaudeksi 2016–2017, jolloin Studenič teki 57 runkosarjaottelussa tehot 18+12=30 ja seitsemässä playoff-ottelussa tehot 2+2=4. New Jersey Devils varasi hänet viidennellä kierroksella 143. pelaajana NHL:n varaustilaisuudessa 2017. Kaudella 2017–2018 Studenič jakoi tehoilla 20+28=48 Bulldogsin sisäisen pistepörssin neljännen sijan Arthur Kaliyevin ja Ben Gleasonin kanssa. Hän jakoi myös koko OHL:n pudotuspelien tehotilaston voiton joukkuetoverinsa Riley Stillmanin kanssa lukemalla +19. Studenič voitti kauden päätteeksi liigan mestaruuden, J. Ross Robertson Cupin. Memorial Cup -lopputurnauksessa hän oli kahdella osumallaan Bulldogsin paras maalintekijä Robert Thomasin kanssa.
Huhtikuussa 2018 Studenič teki kolmivuotisen NHL-tulokassopimuksen New Jersey Devilsin kanssa. Hän pelasi kauden 2018–2019 kokonaan AHL-joukkue Binghamton Devilsin vahvuudessa, jossa tulokaskausi toi 64 runkosarjaottelussa tehot 13+15=28. Myös kauden 2019–2020 Studenič pelasi farmissa. Joulukuussa 2019 hän joutui kymmenen ottelun ajaksi sivuun loukkaantumisen vuoksi.
Elokuussa 2020 Devils lainasi Studeničin toistaiseksi voimassa olevalla sopimuksella kotimaahansa Extraliga-joukkue HC Slovan Bratislavaan. Hän pelasi siellä 25 ottelua tehopistein 6+9=15. Tammikuun 2021 harjoitusleirin päätteeksi Devils lähetti Studeničin Binghamton Devilsin AHL-joukkueeseen.
Helmikuussa 2022 Dallas Stars poimi Studeničin Waivers-listalta.